laion/Wikipedia-Exotic huggingface dataset:
ויליאם פרסונס, רוזן רוס השלישי

ויליאם פרסונס, רוזן רוס השלישי (אנגלית: William Parsons, 3rd Earl of Rosse‏, 17 ביוני 1800 – 31 באוקטובר 1867) היה אסטרונום אנגלי - אירי שנודע בעיקר בשל הטלסקופים הגדולים שנבנו עבורו ובפרט טלסקופ עם מראה בקוטר 1.80, מטר שהיה הגדול ביותר בעולם עד לתחילת המאה ה-20, ובתצפיותיו בערפיליות שבמהלכן גילה את המבנה הספירלי של חלק מהגלקסיות. ויליאם פרסונס נולד בעיר יורק שבאנגליה למשפחת אצולה אירית. הוא התחנך בטריניטי קולג' ובאוניברסיטת אוקספורד וסיים את לימודיו במתמטיקה בהצטיינות בשנת 1822. בשנת 1841 עם מותו של אביו לורנס פרסונס, רוזן רוס השני, הוא ירש את אחוזת המשפחה במחוז אופאלי שבפרובינציית לנסטר, באירלנד, וכן את התואר רוזן רוס השלישי. הוא התחתן בשנת 1836 עם מארי פילד, שבדומה לו הייתה חובבת אסטרונומיה, ונולדו להם 13 ילדים, ארבעה מהם הגיעו לבגרות. מחוץ לעיסוקיו באסטרונומיה, פרסונס כיהן כחבר הפרלמנט של בריטניה בין השנים 1821 ו-1834 וכחבר בית הלורדים בין השנים 1862 ו-1867. הוא התקבל לחברה המלכותית בשנת 1834 והתמנה לנשיאה בשנת 1849 וכיהן בתפקיד זה עד שנת 1854. כמו כן הוא כיהן גם כנשיא האוניברסיטה של טריניטי קולג' בדבלין משנת 1862 ועד למותו בשנת 1867. כחובב אסטרונומיה בעל אמצעים, פרסונס בנה מספר טלסקופים מחזירי אור כשהוא בכל פעם מגדיל את קוטר המראה הראשית. הטלסקופ הראשון היה עם מראה בקוטר של 38 סנטימטר, השני בקוטר של 61 סנטימטר, השלישי בקוטר של 91 סנטימטר והרביעי, שהושלם בשנת 1845, היה עם מראה בקוטר של 180 סנטימטר וכונה "הלווייתן של פרסונס". יציקה וליטוש של מראות בקוטר כה גדול הצריכה פיתוח של טכניקות חדשות והמשקל של הטלסקופ הצריך בניית מערכת תמיכה חזקה שפותחה על ידי פרסונס ואשתו. באמצעות טלסקופים אלה היה פרסונס הראשון לגלות שלחלק מהערפיליות יש מבנה ספירלי, שאותו שרטט, ושמאוחר יותר התברר שאלו הן גלקסיות. פרסונס היה זה שטבע את השמות ערפילית הסרטן וערפילית המערבולת. ג'ון דרייר ייחס לפרסונס גילוי של 225 ערפיליות שנכנסו לקטלוג הכללי החדש, אבל כנראה שרק 2 מהן היו תגליות שלו והשאר נצפו על ידי עוזריו. שרטוט של גלקסיית המערבולת שרטוט של ערפילית הסרטן שרטוט של ערפילית הינשוף שרטוט של M99 שרטוט של גלקסיית המשולש מדיה וקבצים בנושא ויליאם פרסונס, רוזן רוס השלישי בוויקישיתוף Obituary of William Parsons, third Earl of Rosse, Monthly Notices of the Royal Astronomical Society, Vol. 29, p. 123 (1868) Earl of Rosse: William Parsons, third Earl of Rosse, The Trinity Monday Memorial Discourse, Trinity College Dublin (1968) ויליאם פרסונס, רוזן רוס השלישי, באתר אנציקלופדיה בריטניקה (באנגלית) Telescopes from the Ground Up: Lord Rosse’s Reflectors, Amazing Space Dr. Wolfgang Steinicke: William Parsons, 3rd Earl of Rosse, Biographical information on 180 NGC/IC observers
משאב (פירושונים)

האם התכוונתם ל... משאב – חומר או מוצר ממנו ניתן להפיק תועלת, מושג בסיסי בתחומי הכלכלה, סוציולוגיה ועוד משאב טבע – מרכיב טבעי המשמש את האדם להפקת תועלת משאב מערכת – רכיב פיזי או וירטואלי במחשב משאבי אנוש – כוח האדם המועסק בארגון משאב - יזום ופיתוח – חברת החזקות ישראלית הפועלת בתחומי התשתיות, היבוא והאנרגיה משאבים – מרכז תמיכה ישראלי משאבים פסיכולוגיים – יכולות ואמצעים רגשיים, התנהגותיים וקוגניטיביים שקיימים אצל הפרט ומשמשים אותו בעת הצורך משאבה
אוסביוס (אפיפיור)

אוסביוס (בלטינית: Eusebius; נפטר ב-17 באוגוסט 309 או 310) היה בישוף רומא (האפיפיור) מ-18 באפריל עד מותו ב-309 או 310. כהונתו נמשכה ארבעה חודשים, ולאחר מהומות בכנסייה שהובילו למעשי אלימות, גורש על ידי קיסר רומא מקסנטיוס, בשל מחלוקות שעורר כשהחליט על חומרת הצעדים נגד נוצרים שנטשו את דתם תחת הרדיפות נגדם. אוסביוס תמך בעמדת הכנסייה, שנוצרים שהתכחשו לנצרות בזמן רדיפות דקיוס (המכונים "לפסי", lapsi), לא יורחקו לעד מהקהילה הנוצרית, אך יוכלו לשוב עליה רק לאחר שיחזרו בתשובה שלמה. גישה זו נתקלה בהתנגדות מצד סיעה של נוצרים רומאים שבראשם עמד אדם בשם הראקליוס. יוהאן פטר קירש (אנ') מאמין שהראקליוס היה מנהיגה של סיעת "לפסי" שדרשה ש"לפסי" דוגמתם יושבו מיידית לכנסייה, בלא כל צעד מצדם. מקסנטיוס הגלה את שניהם. אוסביוס נפטר בגלות בסיציליה, ונקבר בקטקומבות ברומא. האפיפיור דמסוס הראשון הציב אפיטף בעל שמונה הקסמטרים על קברו בשל מעשיו כאפיפיור בהגנתו על המשמעת הכנסייתית והגלות שסבל בשל כך. מדיה וקבצים בנושא אוסביוס בוויקישיתוף אוסביוס, באתר אנציקלופדיה בריטניקה (באנגלית) אוסביוס, באתר "Find a Grave" (באנגלית) Kirsch, Johann Peter. "Pope St. Eusebius." The Catholic Encyclopedia. Vol. 5. New York: Robert Appleton Company, 1909.
ציור גוף

ציור גוף הוא צורה של אמנות גוף. שלא כמו קעקועים וצורות אחרות של אמנות גוף, ציור גוף הוא זמני, צבוע על עור האדם, והוא נמשך רק מספר שעות, או לכל היותר (במקרה של חינה או "קעקועי חינה") שני שבועות. ציור גוף זה המבוצע על הפנים בלבד ידוע כציור פנים. ציור גוף מכונה גם (סוג של) "קעקוע זמני"; ציור גוף בקנה מידה גדול או ציור-על-כל-הגוף הוא הקרוי בדרך כלל ציור גוף, ואילו ציור בקנה מידה קטן יותר או מפורט יותר, מכונה קעקוע זמני. ציור גוף לא תמיד מבוצע לכל היקפו של גוף עירום, אלא יכול להיעשות בקנה מידה קטן יותר על חלקים חשופים של אדם לבוש. חלה תחייה מחדש של ציורי הגוף בחברה המערבית מאז 1960, כחלק מהליברליזציה של הנורמות החברתיות בנוגע לעירום, ולעיתים קרובות מגיע בצורת חשפנות. גם היום קיים ויכוח קבוע לגבי הלגיטימיות של ציור גוף כאמנות. תחילת זרם ההתעוררות המודרני מתוארך לשנת לתערוכה העולמית של 1933 בשיקגו, כאשר מקס פקטור והדוגמנית שלו סאלי ראנד נעצרו על גרימת מטרד ציבורי כאשר הוא צבע את גופה עם ציוד האיפור החדש שלו שהוכן עבור סרטים הוליוודיים. ציור גוף משמש לעיתים כאמצעי להשגת תשומת לב במחאות פוליטיות, למשל, אלה המבוצעות על ידי PETA נגד "ברברי". פסטיבלי ציור גוף מתרחשים מדי שנה ברחבי העולם, ומקבצים ציירים גוף מקצועיים, כמו גם חובבנים להוטים. ציורי גוף יכולים להימצא בדרך כלל גם במשחקי כדורגל כדורגל, מסיבות רייב, ובפסטיבלים מסוימים. החל משנת 1998 מתקיים פסטיבל ציורי הגוף העולמי ב-Pörtschach באוסטריה הוא אירוע האומנות הגדול ביותר בתחום ציורי הגוף המושך אלפי מבקרים המעריצים את העבודה של המשתתפים. הוא מתקיים כל שנה ונמשך שלוש ימים. החל משנת 2017 הוא נערך בקלגנפורט. באותה שנה התחרות השתתף דובי פריגר וסיים אותה במקום השביעי. "כתוב בעור", סרט מ-1996 של פיטר גרינוויי, סובב סביב נושא ציורי הגוף. בשנת 2009, חברת התעופה הלאומית של ניו זילנד אייר ניו זילנד יצרה פרסומת וסרט בטיחות, שמציגים את צוות חברת התעופה (כולל המנכ"ל רוב פייף) לבושים מדים שצוירו על גופם. מעשה זה היה חלק מקמפיין החברה "לא מסתירים דבר", כדי להדגיש את ההבדל בין חברות תעופה זולה לחברות הכוללות את שלל שירותי הטיסה. איפור חינה אפקטים מיוחדים קעקוע מדיה וקבצים בנושא ציור גוף בוויקישיתוף שילוב של ציור גוף בסרטון - אתר של עמית בר "Body Painting: History, Origins, Types, Methods, Festivals: Tribal Art". Visual-arts-cork.com. נבדק ב-2010-09-10. Basten, Fred E. (2012). Max Factor: The Man Who Changed the Faces of the World. New York: Arcade Publishing. ISBN 978-1-61145-135-1. [1] [2]
דני מנדס

דני מנדס (נולדה ב-20 ביולי 1978) היא שחקנית ודוגמנית דומיניקנית-איטלקייה. מנדס נולדה ברפובליקה הדומיניקנית, ובגיל צעיר עברה עם אמה לאיטליה בחיפוש אחר חיים טובים יותר. בשנת 1995 היא התמודדה בתחרות "מיס הרפובליקה הדומיניקאית" ונבחרה לסגנית שנייה. שנה לאחר מכן שוב פעם ניסתה לזכות בתואר אך גם בפעם השנייה לא זכתה. היא החליטה לחזור לאיטליה ולנסות להתמודד שם בתחרות היופי הלאומית. בתחרות מיס איטליה 1996 היא זכתה במקום הראשון. זכייתה הובילה לשערורייה במדינה, משום שזו הייתה הפעם הראשונה בה מהגרת ולא בעלת דם איטלקי זוכה בתואר. רבים אמרו שזה הזמן שאיטליה תסגור את שעריה למהגרים. בנוסף לכך שניים מהשופטים בתחרות אמרו שהא אינה ראויה לייצג את איטליה בתחרויות יופי בינלאומיות, מנדס אף טענה בעצמה "אני יודעת שאני לא מייצגת את היופי האיטלקי אבל בחרו, אז מה אני אמורה לעשות? לפרוש?". בתחרות מיס תבל היא עלתה לשלב שש המועמדות הסופיות. היא דגמנה למספר בתי אופנה, והיא הופיעה במספר תוכניות טלוויזיה וקומדיות מצבים באיטליה. היא שיחקה בתפקיד קטן בסרט "אושן 11".[דרוש מקור] בשנת 2019 השתתפה לצד ג'ון טרבולטה בסרט המתח האמריקאי "The Fanatic" שביים וכתב פרד דרסט. מדיה וקבצים בנושא דני מנדס בוויקישיתוף דני מנדס, במסד הנתונים הקולנועיים IMDb (באנגלית)
אברהם יהושע השיל טברסקי (סקווירא)

רבי אַבְרָהָם יְהוֹשֻעַ הֶשִׁיל טְבֶרְסְקִי (ה'תקפ"ה – ג' בכסלו ה'תרמ"ז) בנו הגדול של רבי יצחק מסקווירא, ואדמו"ר בדור השני של שושלת סקווירה. נולד לרבי יצחק טברסקי מסקווירא, בנו של המגיד מטשרנוביל, ולבת רבי דן מראדוויל. נקרא על שם סבו רבי אברהם יהושע השיל מאפטא. נישא בזיווג ראשון לבתו של רבי שמואל אשכנזי חתן דודו רבי יצחק מאיר מז'ינקוב, ובזיווג שני נישא לפייגא יענטע בת רבי יוסף זילברפרב, חתן רבי שלמה מסאווראן. נהג באדמו"רות עוד בחיי אביו, ולאחר פטירתו בי"ז בניסן ה'תרמ"ה נתמנה לממלא מקומו יחד עם שני אחיו רבי ישראל ורבי דוד. אחרי שנה וחצי של הנהגה נפטר בג' בכסלו תרמ"ז ונקבר ליד אביו בסקווירא. בנו השני רבי משה דן מילא את מקומו באדמו"רות. מזיווג ראשון רבי יוסף מאיר ממחנובקא, חתן רבי מנחם נחום (השני) מטשרנוביל. רבי משה דן מסקווירא, חתן ר' חיים יהודה מאיר חודרוב מברדיטשוב. נפטר בי"ג בשבט תר"פ. רבי יעקב מסקווירא-ליניץ, חתן רבי מרדכי מקוריסטשוב. נפטר בשנת תר"פ. דבורה, אשת רבי מרדכי בן דודה רבי דוד'ל מסקווירא. מלכה, אשת רבי מרדכי יוסף בן רבי דוד מזלטיפולי. מזיווג שני שפרה, אשת רבי דוד מרחמסטריווקה (ב"ר מנחם נחום בן רבי יוחנן מרחמסטריווקה; בנם הוא רבי יוחנן מרחמסטריווקה). רבי דוד יהודה לייב, חתן אחיו ר' יוסף מאיר. כיהן כאדמו"ר בקנטין. נהרג על ידי בולשביקים בי"ב בשבט תר"פ. דוד הלחמי, רבי אברהם יהושע השיל טברסקי מסקבירה, חכמי ישראל, תל אביב תשי"ח, חלק א', עמ' של"ז, באתר אוצר החכמה (צפייה מוגבלת למנויים) חמיו רבי דן היה חתנו של בעל האוהב ישראל מאפטא חתן רבי דוד מטאלנא
שול (מותג)

שׁוֹל (Scholl; בארצות הברית: Dr. Scholl's) הוא מותג הנעלה ומוצרי טיפול בכף הרגל. בארצות הברית ובאמריקה הלטינית שייך המותג לחברת באייר, בשאר העולם הוא משווק על ידי חברת Aurelius AG. הפודיאטור (רופא כף רגל) ויליאם שול (William Scholl; 1882-1968) הקים בשנת 1906 בשיקגו חברה לשיווק פטנטים שיצר על מנת להקל על הליכה וטיפול בבעיות כף רגל מגוונות. בנוסף הקים קולג' להכשרת מטפלים בבעיות כף רגל (Illinois College of Chiropody and Orthopaedics). עד מותו רשם למעלה מ-1,000 פטנטים. בהמשך יצר שול גם נעליים וסנדלים, שזכו לפופולריות בשנות ה-60 של המאה ה-20, כאשר פורסמו על ידי דוגמניות כטוויגי וג'ין שרימפטון. לאחר מותו של שול ב-1968 נמכרה החברה לחברת מרק, שמכרה בהמשך את המותג לחברות הפצה אחרות. מדיה וקבצים בנושא שול בוויקישיתוף אתר האינטרנט הרשמי של שול אתר האינטרנט הרשמי של שול ההיסטוריה של שול היסטוריה של שול, ר' 1960
קנדי (כדורגלן)

רוברט קנדי נונס נסימנטו (בפורטוגזית: Robert Kenedy Nunes Nascimento; נולד ב-8 בפברואר 1996) הוא כדורגלן ברזילאי המשחק בעמדת הכנף והקשר בריאל ואיאדוליד. קנדי החל את הקריירה במחלקת הנוער של פלומיננסה הברזילאית בגיל 8. לאחר שבע שנים עבר לקבוצה הבוגרת, בה שיחק כשנתיים ורשם 30 הופעות ליגה ושני שערים. ב-25 ביוני 2015 נמכר למועדון האנגלי צ'לסי תמורת 6.3 מיליון פאונד. שבוע לאחר מכן ערך את הופעת הבכורה שלו כשעלה כמחליף במקומו של סזאר אזפיליקווטה בהפסד 1–2 לקריסטל פאלאס. ב-1 במרץ 2016 כבש את שער הבכורה שלו במדי צ'לסי בליגה בניצחון 1–2 על נוריץ' סיטי, שער זה נקבע לאחר 39 שניות והיה לשער המהיר ביותר בעונה. ב-30 באוגוסט 2016 הושאל לווטפורד לעונה אחת. ב-23 בינואר 2018 הושאל קנדי לניוקאסל יונייטד עד לסוף העונה. ב -2 בספטמבר 2019, הושאל לחטאפה מלה ליגה בה כבש שער אחד. ב-8 בספטמבר 2020 הושאל שוב, הפעם לגרנדה עד לתום עונת 2020/2021. ב-18 באוגוסט 2021 הושאל קנדי לפלמנגו. בשנת 2013 זומן קנדי לנבחרת ברזיל הצעירה עד גיל 17, בה כבש 6 שערים בשמונה משחקים בקופה אמריקה עד גיל 17, שלושה מתוכם נגד נבחרת ארגנטינה הצעירה. לקראת גביע העולם בכדורגל עד גיל 20 זומן קנדי ביחד עם חברו לקבוצה ז'רסון לנבחרת ברזיל הצעירה עד גיל 20, אך לא השתתף בתחרות בגלל מחלה. מדיה וקבצים בנושא קנדי בוויקישיתוף קנדי, ברשת החברתית אינסטגרם קנדי, באתר Transfermarkt קנדי, באתר Soccerway קנדי, באתר BDFutbol קנדי, באתר WorldFootball.net קנדי, באתר FootballDatabase.eu
אברהם יהושע השיל טברסקי

האם התכוונתם ל... אברהם יהושע השיל טברסקי (סקווירא) – אדמו"ר בדור השני בחסידות סקווירא. אברהם יהושע השיל טברסקי (צ'ודנוב) – אדמו"ר בדור השישי בחסידות צ'רנוביל. אברהם יהושע השיל טברסקי (מכנובקה) – האדמו"ר ממכנובקה בבני ברק. אברהם יהושע השיל טברסקי (אשדוד) – האדמו"ר מטשרנוביל אשדוד.
סוסוני ים

סוסוני ים (שם מדעי: Hippocampinae) היא תת-משפחה של אבובוניים מסדרת האבובנאים החיים בימים הטרופיים. רובם חיים במימי האזור האינדו-פסיפי אך חלקם היגרו לים התיכון וחלק אף חיים במי האוקיינוס האטלנטי. לסוסוני הים ראש פחוס המזכיר ראש של פרש סוס של שחמט, אם כי במינים הקטנים הראש דומה יותר לראשם של מרבית האבוביים. הם בעלי יציבה זקופה וקשקשים קרניים המזכירים שלד חיצוני ומשמשים להגנה, דבר שגם הוא חסר אצל המינים הקטנים. לסוסונים סנפיר חזה המופנה אחורה ומשמש לשיווי משקל וזנב לופתני בדומה למספר קופים רחבי אף הנעדר קשקשים. לזכרים ישנו כיס על בטנם, בו הם מאחסנים את ביצי הנקבות לאחר ההזדווגות עד לבקיעת הצאצאים. הגדול שבבני תת-המשפחה הוא המין Hippocampus abdominalis שמגיע לאורך 35 סנטימטר ושוקל עד 60 גרם. הם חיים במים רדודים ונצמדים לצמחייה הימית או לאלמוגים. הם איטיים מאוד אך כאשר עובר טרף כמו חסילון, פלנקטון או אפילו דגיג קטן הם יכולים לשאוב אותו עם חרטומם הארוך במהירות מפתיעה. בעבר רק הסוג סוסון ים השתייך לתת-משפחה זו אך כמה מיני סוסונים ננסיים עברו לסוגים נוספים וכיום יש ארבעה סוגים: סוסון ים (Hippocampus) לופתנית (Acentronura) סוג ומין יחיד Amphelikturus dendriticus Hippotropiscis - נכחד Idiotropiscis ישנם גם כמה מיני אבוביים המזכירים במראם סוסוני ים ואף קיבלו שמות דומים (למשל סוסון האצה). מדיה וקבצים בנושא סוסוני ים בוויקישיתוף סוסוני ים, באתר ITIS (באנגלית) סוסוני ים, באתר NCBI (באנגלית)
דני רייכנטל

דני רייכנטל (נולד ב-15 במרץ 1967) הוא מוזיקאי ומלחין ישראלי. רייכנטל החל את הקרירה שלו כשיחק חייל (פסנתרן) במחזה "סינדרום ירושלים" שכתב יהושוע סובול, ביים גדליה בסר, ועלה בתיאטרון חיפה. מאז הוא מתמחה בהפקת שירים לאמנים (טל מוסרי, הקומדי סטור, מאיה בוסקילה, אמיר פיי גוטמן, ליאת אחירון, דנה ברגר, אליאנה תדהר, תובל שפיר ועוד) ולערוץ הילדים ובהלחנת פסקולים לסרטים (לדוגמה לסרט "נמס בגשם" ולסרט "מלכה לב אדום") ולסדרות טלוויזיה (הכל נשבר במשפחה, דוקוסלב, ששטוס, החולמים, אחד העם 101, הינשופים וצוות הצלה). בנוסף, רייכטל כתב נעימות לתשדירים של שלמה סיקסט, ביטוח ישיר, הרשות הלאומית לבטיחות בדרכים, לילי והפתיחים של חדשות הבידור וחדשות הספורט. ב-2003 הפיק ועיבד את שירי אלבומה של רינת גבאי "רגעים". השתתף בעונה החמישית של האח הגדול והיה למודח הראשון. רייכנטל גרוש ואב לבן ומתגורר בתל אביב-יפו. הכל נשבר במשפחה נפלו על הראש (1994) "מלכה לב אדום" (1996) כל העולם במה - סדרה בערוץ הילדים משנת 1999 של מחזות תיאטרון קלאסיים שעובדו על ידי חיים אידיסיס שלום לבן דודי - סרט טלוויזיה, 2000 "פרויקט דרום אמריקה" - אוסף שירים שיצר ובחלקם גם שר בעצמו. דוקוסלב ורק אני לא - מוזיקה לסרט ולחני השירים ששטוס - הלחנת מוזיקת רקע לתוכנית החולמים - הלחנת מוזיקה מקורית לסדרה אחרי הצלצול - הלחנת שיר פתיחה ברוך ושרוך - שיר פתיחה זומזום יוני והמחוננים השמיניה - הלחנת שיר פתיחה הידוענים האי - הלחנת שיר פתיחה אהבה זה כואב - הלחנת פסקול מקורי לסדרה האינתיפאדה שאחרי - הלחנת פסקול מקורי לסרט חצויה - הלחנת מוזיקה מקורית לסדרה מיכאלה - הלחנת שיר פתיחה ומוזיקה מקורית לסדרה תעלומה במכולה הירוקה - מוזיקה לסרט משחק החיים - הלחנת מוזיקת רקע מקורית לסדרה. אחד העם 101 הינשופים צוות הצלה רוח חדשה" (2016) - פסקול מקורי אחת אחרת - עדי עזרוני (פסטיגל 2002) אני רוצה עוד - אמיר פיי גוטמן בתוך תוכי - ליאת אחירון (פסטיגל 2001) החולמים - 2 ביצועים לשיר: אליאנה תדהר, תובל שפיר חבר חדש שלי - עודד מנשה וחני נחמיאס חולה עליה - קובי מחט כאילו אין מחר - דנה ברגר (האי - שיר פתיחה) לעוף - אפרת כהן, נתי רביץ וניר לוי מדבר עם עצמי טל מוסרי (פסטיגל 1997) מול כל העולם - לירון לב ודנידין קורקי הקורקינט - טל מוסרי (פסטיגל 2000) רוח קרירה מהים - שרונה נסטוביץ' שולם - ליאת אחירון שיר הדוקים - הקומדי סטור תאהב תמיד לנצח - מאיה בוסקילה שירים רבים לערוץ הילדים - מנחי ערוץ הילדים דני רייכנטל, במיזם "אישים" לתיעוד היצירה הישראלית דני רייכנטל, במסד הנתונים הקולנועיים IMDb (באנגלית) דני רייכנטל, באתר ספר הקולנוע הישראלי שירים שהולחנו על ידי דני רייכנטל, באתר שירונט תעודת הזהות של דני רייכנטל, באתר ‏מאקו‏, 29 באפריל 2013 דני ריכנטל, דף שער בספרייה הלאומית אסף נבו, ‏הקש על החמש: המוזיקה של דני רייכנטל מ"האח הגדול", באתר ‏מאקו‏, 6 במאי 2013 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
רמי קלינשטיין קרן פלס ההופעה

רמי קלינשטיין קרן פלס ההופעה | היכל התרבות - קיסריה 2016 הוא אלבום ההופעה המשותף של הזמרים קרן פלס ורמי קלינשטיין. האלבום הוקלט בשנת 2016 ויצא בספטמבר אותה שנה. אלבום ההופעה מהווה אבן דרך בפרויקט המשותף של קרן פלס ורמי קלינשטיין, אשר כולל אלבום וסיבוב הופעות משותף. האלבום הוקלט בשנת 2016 במהלך הופעות הבכורה של השניים בהיכל התרבות בתל אביב ב-10 וב-11 בפברואר וכן בהופעתם הראשונה של השניים בתיאטרון קיסריה ב-21 במאי. הוא נמכר לראשונה בהופעתם השלישית בקיסריה, ב-15 בספטמבר, ויצא לחנויות ב-18 בספטמבר. דבר הוצאת האלבום פורסם לראשונה בריאיון משותף של פלס וקלינשטיין באקו 99 FM ב-26 במאי, במהלכו נחשף שההופעה שנערכה בקיסריה הוקלטה ותצא כאלבום הופעה בראש השנה תשע"ז. בהמשך האלבום יצא במהלך הופעתם בקיסריה ופרסומו הראשון נעשה בזמן ההופעה, בשידור חי בגלי צה"ל. האלבום מכיל שני דיסקים ו-19 שירים. הוא כולל מחרוזת שירים שהלחין רמי קלינשטיין, אשר פלס ביצעה לכבודו בהפתעה בהופעתם הראשונה בקיסריה, וכן את השירים "רצה הביתה" ו"איתי" של קרן פלס, אשר לא נכללו הרשימת השירים הקבועה לסיבוב ההופעות ונכנסו להופעה רק בהופעות מסוימות. עם זאת, לאלבום לא נכנסו שלושה שירים אשר נכללו בכל ההופעות - "קרוב אל לבך" ו"אהביני" של רמי קלינשטיין ו"לייק וואנקה" של קרן פלס. בגידה - יצא כסינגל ב-18 ביולי 2016. השיר נכתב על ידי יעל טבת והולחן על ידי רמי קלינשטיין. הוא בוצע במקור על ידי ריטה בשנת 1986 ונכלל באלבום הבכורה שלה הנושא את שמה. הסינגל יצא יחד עם קליפ שצולם בהופעה בהיכל התרבות. קרן טפרברג: תופים בנצי גפני: בס עדי גולדשטיין: קלידים אודי שמחון: גיטרה חשמלית אייל הלר: גיטרה חשמלית וספרדית עמוס בן דוד: תופים אלקטרוניים גילי: די ג'יי קרן פלס: פסנתר, קלידרה, מלודיקה רמי קלינשטיין: פסנתר, קלידרה, אקורדאון הפקה מוזיקלית: עמוס בן דוד צ'לו (ב"תודה" ו"לחיות"): מאיה בלזיצמן ויולה וכינור: גליה חי כינור: חן שנהר גיטרות (ב"מתנות קטנות"): ערן וייץ חליל בוליביאני: מרסלו זובר כלי הקשה: גדי סרי בולבול טרנג (ב"רק אלוהים ישפוט אותי"): אהובה עוזרי כינור: אבנר קלמר הגברה: סינקופה עיצוב סאונד: שי שהם וערן פרלדיק סאונד: שי שהם עיצוב תאורה: מיקי וילנסקי הקלטה:שי שהם ואילן הרוש בקליין: אלעד גוץ סוסל כלי נגינה: טוקיו בקליין ניהול הפקה: שלומי אלישר מפיק טכני: רמי קדושני עריכות: PLAYGROUND STUDIO עמוס בן דוד, כרמין ביטרמן, תהל שוהם מיקס: דני "פילוני" קרק, לירון שפר מאסטרינג: יונתן יעקוב באולפני ג'אפה עיצוב עטיפה: סטודיו דורון עדות צילום עטיפה: זיו קורן צילומים נוספים: זיו קורן, גיא פריבס, משה צ'יטיאת, אסף דרעי איפור: הלן אמויאל שיער: אסי שדה ניהול פרויקט: שחר ורד ניהול הפקה: שושי אלחייק ניהול ניו מדיה: אודי בשקין ניהול אישי וייצוג בלעדי קרן פלס: אסף דרעי ניהול אישי וייצוג בלעדי רמי קלינשטיין: אבי גואטה הפקות בע"מ יחסי ציבור: עופר מנחם קרן פלס ורמי קלינשטיין ריאיון לאקו 99, 26 במאי 2016 קרן פלס ורמי קלינשטיין, ‏הופעה בקיסריה, באתר גלי צה"ל, 15 בספטמבר 2016 רמי קלינשטיין וקרן פלס שרים "בגידה". האזינו, באתר וואלה, 18 ביולי 2016 גילי נוי, ‏"הדבר הכי גרוע זה שאף אחד לא ישים לב מה שאתה עושה", באתר ‏מאקו‏, 18 ביולי 2016
הארמייה העשירית (בריטניה)

הארמייה העשירית של הצבא הבריטי הייתה ארמיית שדה בריטית שלחמה במלחמת העולם השנייה, בזירה המזרח-תיכונית. במהלך המלחמה האנגלו-עיראקית, הוקם כוח מיוחד בסדר גודל של קורפוס אשר נקרא "כוח עיראק" והועמד תחת פיקוד ויליאם ארצ'יבלד קנת' פרייזר. ככל שהתגבש הכוח וגדל, לאחר הנחיתות הראשוניות של דיוויזיית חיל הרגלים ההודית ה-10, שנחתו בבצרה וחברו לכוחות שהגיעו מארץ ישראל ולכוחות שהיו מוצבים כבר בעיראק ובירדן, חל צורך בפיקודו של קצין בכיר יותר מפרייזר. ב-8 במאי 1941 הגיע לוטננט גנרל אדוארד קינאן לבצרה, והחליף שם את פרייזר בפיקוד על כוח עיראק. עוד באותה שנה השתתף הכוח בפלישה לסוריה ולבנון, ובפלישה הבריטית-סובייטית לאיראן. בפברואר 1942, לאחר הצלחת הפלישה לאיראן, עבר הכוח ארגון מחדש והוא הפך להיות "הארמייה העשירית" (עדיין תחת פיקודו של קינאן). המשימה העיקרית של הארמייה הייתה הבטחת נתיבי התקשורת בין האימפריה הבריטית לברית המועצות מהמפרץ הפרסי אל הים הכספי, והגנה על שדות הנפט והאינטרסים הבריטיים בעיראק. הארמייה הוכפפה לעיתים תחת פיקוד הודו ולעיתים תחת פיקוד המזרח התיכון, ולעיתים אף תחת סמכות מקבילה של שניהם. באוגוסט 1942 הועברה הארמייה תחת פיקוד חדש בשם פיקוד עיראק ואיראן אשר בראשו הוצב גנרל הנרי מייטלנד וילסון. תג הכתף של הארמייה היה תמונה של יצור מהמיתולוגיה האשורית, בעל גוף של שור ראש של אדם וכנפיים של נשר. בעקבות קרב סטלינגרד וקרב אל עלמיין, הלך ופחת הצורך בכוחות בריטיים גדולים במזרח התיכון, ויחידותיה של הארמייה הועברו בהדרגה לחזיתות אחרות. באפריל 1943 פורקה הארמייה העשירית, וקינאן הועבר לפקד על פיקוד הצפון בהודו. בשיאה, כללה הארמייה את היחידות הבאות: הקורפוס השלישי הדיוויזיה ה-5 הדיוויזיה ה-56 הקורפוס ההודי ה-21 הדיוויזיה ההודית השמינית הדיוויזיה ההודית ה-10 הדיוויזיה ההודית ה-6 דיוויזיית השריון ההודית ה-31 הבריגדה הממונעת ה-10 הארמייה העשירית (באנגלית)
V8

V8 הוא מנוע JavaScript מבוסס קוד פתוח, שפותח על ידי פרויקט כרומיום עבור דפדפן האינטרנט Google Chrome. מאז שפותח נעשה בו שימוש נרחב במגוון פרויקטים כגון Couchbase, MongoDB ו-Node.js המשמשים בצד השרת. המתכנת הראשי היה לארס באק. הגרסה הראשונה של מנוע V8 פורסמה יחד עם הגרסה הראשונה של Chrome, ב-2 בספטמבר 2008. V8 מהדר קוד JavaScript בזמן ריצה, לקוד מכונה (IA-32, x86-64, ARM, או MIPS ISAs; הוסב גם ל-PowerPC ו-IBM s390 לשימוש בשרתים) לפני ביצוע, במקום טכניקות מסורתיות כגון לפרש bytecode או להדר את כל הקוד לבינארי, והרצה שלו מתוך קובץ על מערכת קבצים. הידור הקוד עובר אופטימיזציה (ואופטימיזציה מחדש) באופן דינמי בזמן ריצה. מדיה וקבצים בנושא V8 בוויקישיתוף אתר האינטרנט הרשמי של V8 V8, ברשת החברתית אקס (טוויטר) Lenssen, Philipp (1 בספטמבר 2008). "Google on Google Chrome - comic book". Google Blogoscoped. Google. נבדק ב-17 באוגוסט 2010. {{cite web}}: (עזרה) Minto, Rob (27 במרץ 2009). "The genius behind Google's web browser". Financial Times. נבדק ב-17 באוגוסט 2010. {{cite web}}: (עזרה) https://github.com/andrewlow/v8ppc https://github.com/andrewlow/v8z https://developer.ibm.com/opentech/2015/06/30/ppc-support-for-google-v8-goes-mainstream/ "Introduction - Chrome V8". "V8 Changelog v3.8.2". Google. אורכב מ-המקור ב-2012-10-22. נבדק ב-23 באוקטובר 2012. {{cite web}}: (עזרה)
RoBattle

RoBattle, הוא רובוט מודולרי צבאי שפותח על ידי התעשייה האווירית לישראל. הוא נועד לבצע משימות מסוימות שאחרת ייעשו על ידי חיילים רגליים, כגון הגנת שיירה, סיור חמוש ואחרים. הוא נע על שישה גלגלים, אבל ניתן להחליפם בזחל. הרובוט מסוגל לחצות שטח מחוספס ולעבור מכשולים כגון קירות נמוכים. המודולריות של RoBattle מאפשרת לחבר לו זרועות רובוטיות שונות, מכ"ם, ומערכות נשק המאפשרות לו להיות מותאם למשימה אותה הוא צריך לבצע. ככזה, מערכות רגישות של Robattle הם בעלות יתירות כדי לאפשר לו לפעול גם לאחר שספג נזק. RoBattle שוקל 7 טונות ויש לו יכולת לשאת עד 3 טון. זה מתקשר באמצעות 4G טכנולוגיה סלולרית (LTE). RoBattle, באתר התעשייה האווירית RoBattle – A New Robot to Spearhead Combat Formations in Battle, ביו-טיוב Furness, Dyllan (10 ביוני 2016). הירח, Mariella (9 ביוני 2016). "התעשייה האווירית משיקה RoBattle קרקע לא-מאוישים רכב". army-technology.com. אשל, תמיר (8 ביוני 2016).
בית הקברות הבריטי

בארץ ישראל שוכנים חמישה בתי קברות צבאיים בריטיים אשר קמו החל ממלחמת העולם הראשונה: האם התכוונתם ל... בית הקברות הצבאי הבריטי בירושלים בית הקברות הצבאי הבריטי בבאר שבע בית הקברות הצבאי הבריטי ברמלה בית הקברות הצבאי הבריטי בחיפה בית הקברות הצבאי הבריטי בעזה בית הקברות הצבאי הבריטי בפוזנן בית הקברות הצבאי הבריטי בברלין
DTED

DTED (ראשי תיבות של Digital Terrain Elevation Data) הוא תקן של מידע דיגיטלי אשר מורכב ממטריצה של ערכי גובה של השטח, כלומר מודל גבהים ספרתי (DEM). תקן זה פותח במקור בשנת 1970 כדי לתמוך בסימולציה וחיזוי של מטוסי מכ"ם. שטח הגבהים מתוארים כמו  גאואיד גובה מעל מודל כבידת כדור הארץ 1996 (EGM96), ולא האליפסואיד של WGS84. DTED תומך ביישומים רבים, כולל אלגוריתם חישוב קו ראייה , אפיון שטח, הדמית שטח 3D, תכנון משימה, מידול וסימולציה. תקן DTED הוא תוצר NGA, אשר מספק מידע ברזולוציה בינונית, נתונים כמותיים בפורמט דיגיטלי לשימוש מערכות צבאיות הדורשות נתונים על גובה פני השטח. פורמט DTED רמה 0, 1 ו-2 מתואר במסמך: "U.S. Military Specification Digital Terrain Elevation Data (DTED) MIL-PRF-89020B" ומפרט, בין השאר את הרזולוציה עבור כל רמה: ברמה 0 יש מרווחים של כ-900 מטרים. ברמה 1 יש מרווחים של כ-90 מטרים. ברמה 2 יש מרווחים של כ-30 מטרים. המרווח המדויק מוגדר על ידי חלוקת העולם לאזורים בהתבסס על קו הרוחב, וניתן בטבלה הבאה: בנוסף, DTED ב-3 רמות רזולוציה נוספות הוצעו, אך עדיין לא ייושמו. מידע DTED שמור בסדר Big Endian. DTED ב FAS.org DTED בבית הלאומי Geospatial-סוכנות הביון באתר מפרט DTED MATLAB מכילה בארגז הכלים שלה פונקציה לקריאת קובצי DTED: קוד המקור, תיעוד, תיעוד נוסף "Defining mean sea level in military simulations with DTED". Dl.acm.org. 2009-03-22. נבדק ב-2016-01-31.
ליטוינסקי

האם התכוונתם ל... אמיל ליטוינסקי – פעיל ציבור וממקימי תל ליטוינסקי, בנו של יעקב אלחנן ליטוינסקי יעקב אלחנן ליטוינסקי – ממייסדי תל אביב משה ליטוינסקי – בנקאי וממקימי תל ליטוינסקי, בנו של יעקב אלחנן ליטוינסקי תל ליטוינסקי – מושבה לשעבר, כיום בשטח רמת גן ובית החולים שיבא